ROMÂNIA								
JUDEŢUL TIMIŞ							  
MUNICIPIUL TIMIŞOARA
PRIMĂRIA - DIRECŢIA COMUNICARE - RELAŢIONARE					     
NR. SC2019 – 9392/15.04.2019


RAPORT DE SPECIALITATE

privind acordarea post-mortem a Titlului de Cetăţean de Onoare al Municipiului Timişoara domnului Ştefan Szonyi


Având în vedere Expunerea de motive nr. SC2019 – 9364 din 15.04.2019 a Primarului Municipiului Timişoara şi Proiectul de hotărâre privind acordarea Titlului de Cetăţean de Onoare al Municipiului Timişoara domnului Ştefan Szonyi, prin care se propune acordarea post- mortem a acestui Titlu respectivului domn, 

Facem următoarele precizări:

Având în vedere adresa cu nr. SC2019/008784 din 09.04.2019, a Unversitatii de Vest din Timisoara, depusă de domnul rector prof.univ.dr. Marilen Gabriel Pirtea;
În conformitate cu Regulamentul pentru acordarea Titlului de „Cetăţean de Onoare al Municipiului Timişoara”, aprobat prin HCL nr.138 din data de 18.10.2016;
Având în vedere prevederile art. 36 alin.(8) din Legea nr. 215/2001 privind administraţia publică locală, republicată şi modificată;
În temeiul art. 45 din Legea nr. 215/2001 privind administraţia publică locală, republicată şi modificată;

Prezentăm iniţiativa Unversitatii de Vest din Timisoara- prin domnul rector prof.univ.dr. Marilen Gabriel Pirtea, înregistrată la Primăria Municipiului Timişoara cu nr. SC2019/008784 din 09.04.2019, respectiv propunerea de acordare post-mortem a Titlului de Cetăţean de Onoare al Municipiului Timişoara, domnului Ştefan Szonyi;
Ştefan Szonyi, s-a născut în 1913 în Banat, şi a marcat Timişoara prin prezenţa şi creaţia sa artistică îndeosebi în perioada interbelică, cand a fost extrem de activ. Atât din mărturii ale unor personalităti locale cat şi prin operele lăsate, artistul este unanim considerat ca fiind un remarcabil portretist şi muralist, o personalitate artistică de anvergură . Personalitate marcantă a culturii din România , Ştefan Szonyi este cunoscut  şi ca profesorul care a înfiinţat în anii 50, la Bucureşti , Catedra de artă monumentală.
La 15 ani lucrează sub îndrumarea lui Virgil Simionescu la executarea picturilor murale ale bisericii din Lugoj.
1932- La 19ani are prima expoziţie personală la Timişoara;
1934- este student la Scoala de BelleArte din Timişoara unde îi are ca profesori pe Alex Pop si Julius Podlipny si împarte atelierul cu pictorul  Corneliu Baba;
1936- o noua expozitie personală la Timişoara; picteaza "Profeţii, DonQuichotte, Apocalipsul". Este chemat să contribuie la realizarea unor detalii din pictură de la catedrala Trei Ierarhi.
Puternic influenţat de  sculptorul Ladea,  Szonyi abordează o formă de expresie de o forţă remarcabila, în desen şi culoare.
1938- studiază în Franţa, la Ecole de Beaux Arts din Paris şi cursant la Academie Rancon, şi întalneşte numeroase personalităţi culturale ale epocii.
Întors în ţară, în următorii ani începe elogiul pictorului către valorile culturii spirituale ameninţate de valul fascist  ( perioadă a ciclului de lucrări cu personajul ţaranului revoluţionar  , iar mai târziu se remarcă prin importante compoziţii cu trăsături caracteristice unui spirit activ social-militant (Bobalna, Tipografia ilegală, Nu vă uitam , s.a ...);
În Timişoara este foarte apreciat ca artist  şi ca profesor şi beneficiază  de un respect si o admiraţie unanima;

1948 - i se decernează   premiul  "Ion Andreescu''  al Academiei  RPR;
1950 - este numit director de studii şi profesor în Bucureşti  la Institutul de Arte Plastice “N .Grigorescu” unde înfiinţeaza împreună  cu profesorul Gheorghe Labin, prima secţie de Artă Monumentală din România;
1953 - Laureat al Premiului de Stat;
1964- Maestru Emerit al Artei;
A participat la numeroase expoziţii la: Bucureşti, Praga, Moscova, Leningrad, Budapesta, Sofia, RDG, Grecia, Turcia, Paris, NewDelhi, Venetia;
1966/1967- realizează mozaicul "Eminescu şi Bălcescu" pe faţada de şapte etaje a Universităţii din Timişoara;
1967- ultima sa lucrare este compoziţia- vitraliu "Copernic si Galilei » (personaje inspirate din proiectul iniţial pentru mozaicul din Timişoara);
Foarte bolnav, se stinge din viata  răpus de cancer, pe 4 decembrie 1967, la Bucureşti.

Expoziţii post mortem: în anul 1974:
 - expoziţie retrospectivă Muzeul Timisoara;
    - expoziţe omagială Bucureşti - SalaDalles;
 -expoziţie de desene Szonyi la Muzeul BanatuluiTimişoara.
Astăzi, o strada din Timişoara îi poartă numele.

În concluzie, conferirea a Titlului de Cetăţean de Onoare al Municipiului Timişoara post-mortem, domnului Ştefan Szonyi, ar onora memoria artistului şi ar contribui  la prestigiul Universităţii de Vest, care găzduieşte una dintre operele sala de referinţă, şi implicit ar contribui la promovarea Municipiului Timişoara.

Având în vedere prevederile legale expuse în prezentul raport, apreciem că proiectul de hotărâre privind conferirea post-mortem a Titlului de Cetăţean de Onoare al municipiului Timişoara domnului Ştefan Szonyi, îndeplineşte condiţiile pentru a fi supus dezbaterii şi aprobării plenului consiliului local. 

